

107/2024 Ebazpena, urriaren 7koa, Nafarroako Parlamentuko lehendakariarena, zeinaren bidez baliorik gabe uzten baita Nafarroako Parlamentuko lehendakariaren urriaren 1eko Ebazpena, zeinaren bidez ezartzen baita Ekonomia eta Ogasuneko Batzordearen hurrengo bilkuraren gai-zerrendan sartzea erosketa- eta lizitazio-teknikariaren lanposturako kontratazio mugagaberako tasa berariazko bat onesteari buruzko galdera, kasuko kontseilariak ahoz erantzun dezan.

Unión del Pueblo Navarro talde parlamentarioari atxikitako foru parlamentari Marta Álvarez Alonso andreak eskatu zuen ahoz erantzuteko sar zedila erosketa- eta lizitazio-teknikariaren lanposturako kontratazio mugagaberako tasa berariazko bat onesteari buruzko galdera idatzia (11-24/PES-00360), ez baitzuen epearen barruan erantzunik jaso. Hortik heldu zen 102/2024 Ebazpena.

Ebazpen hori jaso ondoren, Nafarroako Gobernuak adierazi du ezinezkoa dela idatziz egindako galderari epe barruan erantzutea, Nafarroako Parlamentuaren egoitza elektronikoa ez zelako operatibo egon 2024-09-25ean.

Parlamentuko zerbitzuek egoera hori egiaztatu ondoren, eta epea amaitzen den eguneko 15:00etatik aurrera egoitza elektronikoan erregistroak egitea ezinezkoa dela berretsita, Nafarroako Parlamentuko lehendakariak, Mahaia eta Bozeramaileen Batzordea entzun ondoren, honako hau

EBATZI DU:

1. Baliorik gabe uztea Nafarroako Parlamentuko lehendakariaren urriaren 1eko Ebazpena, zeinaren bidez ezartzen baita Ekonomia eta Ogasuneko Batzordearen hurrengo bilkuraren gai-zerrendan sartzea erosketa- eta lizitazio-teknikariaren lanposturako kontratazio mugagaberako tasa berariazko bat onesteari buruzko galdera, kasuko kontseilariak ahoz erantzun dezan.

2. Erabaki hau Barneko, Funtzio Publikoko eta Justiziako kontseilariari eta Marta Álvarez Alonso andreari igortzea.

3. Nafarroako Parlamentuko Aldizkari Ofizialean argitara dadin agintzea.

Iruñean, 2024ko urriaren 7an

LEHENDAKARIA,

Unai Hualde Iglesias